Мясцовыя шпакі – прадмет майго асобнага захаплення! Сустракаецца іх у парку і наваколлі чатыры віды (ну, па меншай меры, трапляецца на вочы), усе яны адзін за другога прыгажэйшыя, і ўсе яны, негледзячы на тое, што часам могуць круціцца літаральна пад нагамі, наадрэз адмаўляюцца фатаграфавацца. Нешта накшталт нашай сарокі альбо вароны – як толькі птушка заўважае, што двуногая істота зацікавілася менавіта ёй і, больш за тое, нацэльвае на яе нейкае дзіўнае бліскучае вока, яна ў той жа момант дае дзёру. На здымку цудоўны шпак Lamprotornis superbus з групы бліскучых блакітных шпакоў.